laion/Wikipedia-Exotic huggingface dataset:
גרטל והאוגר

גרטל והאוגר (באנגלית: Hamster & Gretel) היא סדרת טלוויזיה מונפשת אמריקאית שנוצרה על ידי דן פובנמיר שהוצגה בבכורה בערוץ דיסני ב-12 באוגוסט 2022, ובינואר 2023 הסדרה חודשה לעונה שנייה, שתשודר ב-14 בספטמבר 2024 בערוץ דיסני ארצות הברית. בישראל, העונה הראשונה של הסדרה עלתה לדיסני+ ב-28 במאי 2024. ילד בן 16 בשם קווין חייב לעבוד עם אחותו גרטל כאשר היא ואוגר המחמד שלה מקבלים כוחות על על ידי חייזרים והופכים לצמד גיבורי על המוקדש להגנה על העיר שלהם. גרטל גרנט-גומז (מדובבת על ידי מלי פובנמיר) - אחותו הצעירה הנרגשת של קווין שצוברת כוחות על והופכת לגיבורת על. למרות שהיא מתכוונת לטוב, לגרטל יש נטייה להחמיר בעיות על ידי שימוש בכוח גס. באחד הפרקים התהפנטה על ידי תולעת האוזן ביחד עם אוגר. קווין גרנט-גומז (מדובב על ידי מייקל צ'ימינו) - ילד בן 16 ואחיה הגדול של גרטל שמנסה לתמוך בגרטל ואוגר בהיותם גיבורי על. אוגר (מדובב על ידי בק בנט) - אוגר המחמד הסטואי של קווין וגרטל שמקבל כוחות על כמו גם יכולת דיבור, אבל בדרך כלל עושה זאת רק ברגעים של הקלה קומית. באחד הפרקים התהפנט על ידי תולעת האוזן ביחד עם גרטל. ויניפרד "פרד" גרנט (מדובבת על ידי ג'ואי קינג) - בת דודתם הקשוחה, הסרקסטית, הצינית והטכנית של קווין וגרטל, שמתפקדת כתמיכה הטכנית של הצוות. דייב גרנט-גומז (מדובב על ידי מאט ג'ונס) - אביהם של קווין וגרטל המנהל מתחם דירות. הוא מבוסס פיזית על יוצר הסדרה. קרולינה גרנט-גומז (מדובבת על ידי קרולינה רוואסה) - אמם האקסצנטרית אך החכמה של קווין וגרטל, שעובדת כאחות. ורוניקה היל (מדובבת על ידי ליזה קושי) - כתבת חדשות בוטה, עצבנית שלעיתים קרובות שוזרת את סוגיותיה האישיות בסיפורים הנוכחיים. נורדל (מדובב על ידי פמלה אדלון) - ילד חנון בכיתה של גרטל, שהוא בנו של פרופסור סימן קריאה אך אין לו עניין בנבל. יש לו יריבות ידידותית עם גרטל, אך אינו מודע לזהות גיבורת העל שלה או לבשר הבקר שלה עם אביו. ביילי קרטר (מדובבת על ידי פריה פרגוסון) - חברתה הטובה ביותר של גרטל וגם מעריצה של גיבורת העל גרטל, שאינה מודעת לכך שהם אותו דבר. רומן קרטר (מדובב על ידי מייקל-לאון וולי) - אביה של ביילי שעובד כמפיק משחקי וידאו. אנתוני (מדובב על ידי אקינטוי) - חברו הבטוח ביותר של קווין. הירומי (מדובבת על ידי הירומי דמס) - בחורה שעובדת בחנות קומיקס והיא גם מושא אהבתו של קווין. נאיה (מדובבת על ידי אבי אספיריטו) - המעודדת הראשית בבית הספר התיכון של קווין ופרד. איסור פרסום כרוך בכך שהיא מעירה על התחפושות המצוירות של דמויות אחרות. ההורסת ואגרוף מחטיף - זוג אחים נבלים אשר קיבלו את כוחם מהחייזרים אבל בניגוד לגרטל והאוגר שהחייזרים אמרו להם להשתמש בכוחות לטוב, החייזרים אמרו להם להשתמש בכוחם לרוע, עד היום לא ידוע למה. חייזרים בלתי נראים (מדובבים על ידי דן פובנמיר וג'ואנה האוסמן) - הישויות הבלתי נראות שרוכבות בעב"ם ומעניקות כוחות על לזרים אקראיים ופריטים כמו אוגר וגרטל. הדיבוב העברי בוים על ידי רועי גבע, והופק על ידי ענבר שטגר עזרא באולפני דאבי דאב. הסדרה הופיעה בבכורה בערוץ דיסני ארצות הברית ב-12 באוגוסט 2022. חמשת הפרקים הראשונים של הסדרה נוספו לדיסני+ ב-17 באוגוסט, וכתוצאה מכך פרקים 3–5 הופצו לפני שידור הבכורה שלהם בטלוויזיה. "גרטל והאוגר", במסד הנתונים הקולנועיים IMDb (באנגלית) "גרטל והאוגר", באתר Rotten Tomatoes (באנגלית) גרטל והאוגר, במיזם "אישים" לתיעוד היצירה הישראלית
אצבעונית (סרט, 1992)

אצבעונית (באנגלית: Thumbelina) הוא סרט פנטזיה מונפש אמריקאי-יפני לכל המשפחה, אשר מבוסס על מעשייה בעלת אותו שם מאת הנס כריסטיאן אנדרסן. הסרט בוים על ידי מסקזו היגוצ'י וצ'ינאמי נמבה, נכתב על ידי ג'ק אולסקר והופק על ידי דיאן אשכנזי. חברת ההפקה של הסרט היא Golden Films. הסרט הופץ ישירות לצפייה ביתית ברחבי העולם, כאשר הוא הופץ לראשונה בארצות הברית ב-8 ביוני 1992 על ידי GoodTimes Entertainment. בישראל הסרט שודר לראשונה בדיבוב עברי בטלוויזיה החינוכית הישראלית בשנת 1993, ובשנת 2006 הוא הופץ בדיבוב עברי חדש ב-DVD על ידי MCI. אורך הסרט הוא כ-49 דקות. האחו הפורח שבו מתגוררים אצבעונית ואביה נמצא בסכנה מפני שהסכר הסמוך עתיד להישבר. אביה של אצבעונית מבוגר מדי, לכן ילדותו יוצאת במקומו למסע ארוך על מנת להזהיר את הנסיך מפני הסכנה המתקרבת. במהלך מסעה אצבעונית עוברות הרפתקאות רבות - תחילה אומצה בניגוד לרצונה על ידי גברת בודדה, לאחר מכן נחטפה על ידי קרפד שמעוניין להתחתן איתה ולבסוף תיפול לציפורניה של מונה העכברה שמעוניינת לחתן אותה עם מר חולד (בדיבוב החדש נקרא "מר חפרפר") הקשיש. אצבעונית תברח הודות למר סנונית ובכך תצליח להציל את האחו ולהפוך לנסיכה לאחר שהתחתנה עם הנסיך. הדיבוב בוים על ידי שפרירה זכאי, והופק על ידי חסיה ורטהיים באולפני קולינור. אורית ירון – אצבעונית דב רייזר – אבא אוהד שחר – מר סנונית יעל עמית – מונה העכברה יהויכין פרידלנדר – מר חולד שפרירה זכאי – רוקחת רותי הולצמן – אישה בודדה ליליאן ברטו – אמא קרפדה גיל זמק – קרפד / דג / חבר חיפושית רמה מסינגר – פרפרה חן חגי – חיפושית / שועל / נסיך שמעון כהן – דב גדול שיר הפתיחה של הסרט, אשר נוהל על ידי רוני וייס, בוצע על ידי לימור שפירא על פי מילים שנכתבו על ידי שפרירה זכאי. הדיבוב בוים על ידי בועז בר לוי והופק באולפני אלרום. מיכל מוכתר – אצבעונית אלברט כהן – אבא אודליה מורה-מטלון – מונה העכברה יורם יוספסברג – דובי דב הדר שחף-מעיין – אישה בודדה עפרון אטקין – מר חפרפר מולי שולמן – דג כחול / ציפור סיון שביט – רוקחת / פרפרה שרון כהן – חיפושית אוהד שחר – שועל זיו מאיר – דג אדום / חבר חיפושית שמחה ברבירו – קרפד / חבר דוב מורן סופר – נסיך שירי גדני – חיפושית נקבה נטלי פיק – חיפושית נקבה "אצבעונית", במסד הנתונים הקולנועיים IMDb (באנגלית) "אצבעונית", באתר AllMovie (באנגלית) "אצבעונית", במסד הנתונים הקולנועיים KinoPoisk (ברוסית) "אצבעונית (1993)", במיזם "אישים" לתיעוד היצירה הישראלית "אצבעונית (2006)", במיזם "אישים" לתיעוד היצירה הישראלית אצבעונית, באתר The Big Cartoon DataBase
לבן (פירושונים)

האם התכוונתם ל... לבן – אחד הצבעים האדם הלבן – קטגוריה חברתית או סיווג של בני האדם המתבסס על צבע עור בהיר לבן הארמי – אבי לאה ורחל לבן (מאכל) – מין מאכל חלבי לבן (סרט) – סרט בטרילוגיית שלושת הצבעים (אנ') של קשישטוף קישלובסקי בית לבן – יישוב יהודי בארץ ישראל בתקופת בית שני, ממנו הועלו לבית המקדש מנחות של יין נחל לבן – נחל הנמצא במערבו של הר הנגב הצפוני ננס לבן – סוג של כוכב לאחר שפלט את מעטפתו לערפילית פלנטרית וקרס לתוך עצמו בהשפעת כוח הכבידה חומר לבן – רקמה במערכת העצבים המרכזית וייט האי וייט אדום (פירושונים) אפור (פירושונים) ירוק (פירושונים) כחול (פירושונים) סגול (פירושונים) שחור (פירושונים)
שגרירות ספרד בישראל

שגרירות ספרד בישראל היא הנציגות הדיפלומטית העיקרית של ממלכת ספרד במדינת ישראל. השגרירות אחראית גם על הקשרים הדיפלומטיים עם הרשות הפלסטינית באמצעות קונסוליה כללית בירושלים. השגרירה הנוכחית היא אנה מריה סלומון פרז (ספ'), שהגישה את האמנתה לנשיא מדינת ישראל, יצחק הרצוג בספטמבר 2021. פדרו לופז אגוויררבנגואה (ספ') – השגריר הראשון, מ-1986 עד 1992. חוסה לואיס קרספו דה וגה (ספ') – אוקטובר 1992 עד אוקטובר 1996. מיגל אנחל מורטינוס – אוקטובר 1996 עד ינואר 1997. פרמין ג'רדה זודו קרלוס ברסנה פורטולס אודלדו מיראפיקס (ספ') – נובמבר 2003 עד יוני 2008. אלווארו אירנצו גוטיירז (ספ') – יוני 2008 עד יוני 2012. מנואל גומז-אסבו רודריגס-ספיטרי (ספ') אנה מריה סלומון פרז (ספ') – מכהנת מספטמבר 2021. ערכים מורחבים – יחסי ישראל–ספרד; הקונסוליה הספרדית בירושלים ישראל סירבה לכינון יחסים עם ספרד ב-1949 ודחתה את שירותי התיווך של הקונסול הספרדי הוותיק לירושלים, אנטוניו דה ביובר, בעקבות הנטיות הפשסטיות של המדינה הספרדית. לאחר שנים מעטות התהפך הגלגל, וישראל הייתה זו שחיזרה אחר ספרד, אך ספרד, שיצרה כבר קשר יציב עם העולם הערבי, סירבה. רק כעשור לאחר מותו של פרנקו, ב-1986, נקשרו יחסים בין ספרד לישראל, על ידי ממשלותיהם של קלבו סוטלו ושל פליפה גונסאלס הובילו לכינון יחסים דיפלומטיים, בהסכם שהתקיים בהאג. הנציגות הספרדית הראשונה בארץ הייתה הקונסוליה הספרדית בירושלים, שהוקמה ב-1853, בשלהי התקופה העות'מאנית בארץ ישראל, ופעלה ברצף בימי המנדט הבריטי ולאחר מכן בירושלים המחולקת. לאחר איחוד העיר ב-1967 המשיכה הקונסוליה לפעול כנציגות לתושבי יהודה ושומרון וכנציגות דה פקטו לישראל עד הקמת השגרירות. ממלכת ספרד מרכזת את נציגותה בישראל בשגרירות בתל אביב. ספרד, כמו רוב המדינות המקיימות יחסים דיפלומטיים עם ישראל, הקימה את שגרירותה בעיר זו בהתאם להחלטה 478 של מועצת הביטחון של האו"ם שגינתה את חוק יסוד: ירושלים בירת ישראל. יחסי ישראל–ספרד הקונסוליה הספרדית בירושלים מדיה וקבצים בנושא שגרירות ספרד בישראל בוויקישיתוף אתר האינטרנט הרשמי של שגרירות ספרד בישראל (בספרדית ובאנגלית) ⁨מה הציע הדוכס דה-טרנובה לישראל ב-1949? | הבקר⁩ | עמוד 2 | 20 במאי 1955 | אוסף העיתונות, באתר הספרייה הלאומית ⁨חידוש "היחסים" עם ספרד ⁩| ⁨החזית⁩ | 15 ינואר 1969 | אוסף העיתונות, באתר הספרייה הלאומית López Alonso 2007, p. 7. Portero 2008, p. 185.
מנזר מאטר אקלסייה

מנזר מאטר אקלסייה (באיטלקית: Monastero Mater Ecclesiae; בתרגום חופשי לעברית: מנזר אם הכנסייה) הוא מנזר נוצרי קתולי השוכן בקריית הוותיקן בעיר רומא שבאיטליה. בשנת 1990, האפיפיור יוחנן פאולוס השני החליט להקים מנזר לנזירות בתוככי קריית הוותיקן. המנזר נקרא על שם אם הכנסייה (אנ'), תוארה של מרים, אם ישו. עבודות הבנייה של המנזר החלו בשנת 1992 והוא נחנך בשנת 1994. הנזירות הראשונות שהתגוררו בו השתייכו למסדר קלרה הקדושה. המנזר הוקם בגני הוותיקן, באתר שבו ניצב קודם לכן בניין מטה הז'נדרמריה של הקריה, בסמוך למזרקת אקווילון (Aquilone fountain) ושולב בתוך שרידי החומה הלאונינית (אנ'). במבנה שני אגפים. באגף המערבי, בן שתי קומות, נמצא בית תפילה. האגף המזרחי ובו ארבע קומות מכיל חדרי מגורים לנזירות, רפקטוריום ומתקני עזר. ליד המנזר ממוקם גן לגידול פירות וירקות. במהלך כהונתו כאפיפיור ביקר בנדיקטוס השישה עשר במנזר מספר פעמים וקיים בו מיסות עם הנזירות. עם פרישתו מכהונתו בשנת 2013 החליט לקבוע את מקום מגוריו במנזר. בעקבות זאת עזבו הנזירות את המבנה ונערכו בו עבודות שיפוץ. בנדיקטוס השישה עשר נכנס להתגורר בו במאי 2013. הוא גר במקום עם צוות של עוזרים ועוזרות עד למותו ב-31 בדצמבר 2022. מדיה וקבצים בנושא מנזר מאטר אקלסייה בוויקישיתוף Raymond J. de Souza, ‏Joseph Ratzinger’s Revealing ‘Family’ Dynamic, באתר National Catholic Register, ‏3 בינואר 2023.
אוסטרומולה

אוסטרומולה (שם מדעי: Austromola; מילולית: "דג שמש דרומי") הוא סוג נכחד של דג גרם מהמשפחה דגי שמש, אשר התקיים במשך תחילת המיוקן שלפני 23.03 עד 20.43 מיליון שנה ולפי מספר חוקרים אולי התקיים גם באוליגוקן. המאובנים שלו התגלו בתצורות אבלסברג (אנ') שבפוקינג, אוסטריה כשהוא התקיים בים הקדום פרתטיס (אנ'), שבקרבת הים השחור המודרני. הסוג תואר למדע ב-2009 בידי קבוצת החוקרים Gregorova Schultz Harzhauser & Kroh, ונכלל בו מין יחיד - Austromola angerhoferi. דג זה היה דומה במראהו לדג שמש מודרני, הכבד שבדגי הגרם החיים והוא הגיע לאורך 320 ס"מ ולגובה של 400 ס"מ בקירוב. ככל הנראה הוא ניזון כקרוביו בתור אוכל פלנקטון ששחה בים הפתוח. דג זה נכחד עם שאר הפאונה של ים פרתטיס, לאחר התייבשותו. מדיה וקבצים בנושא אוסטרומולה בוויקישיתוף אוסטרומולה, באתר GBIF (באנגלית) Gregorova, Ruzena; Schultz, Ortwin; Harzhauser, Mathias; Kroh, Andreas; Ćorić, Stjepan (12 June 2009). "A giant early Miocene sunfish from the North Alpine Foreland Basin (Austria) and its implication for molid phylogeny". Journal of Vertebrate Paleontology. 29 (2): 359–371. doi:10.1671/039.029.0201.
מגלמפריס

מגלמפריס (שם מדעי: Megalampris; מילולית: "ירחוני ענקי") הוא סוג של דג גרם נכחד מסדרת הלמפיריים, אשר התקיים במשך סוף האוליגוקן של דרום ניו זילנד לפני 26 מיליון שנה מזמננו. הסוג הכיל מין יחיד - Megalampris keyesi, הקרוי לכבוד החוקר הניו זילנדי איאן וורוויק קיז (Ian Warwick Keyes). המאובנים של דג גדול זה התגלו באוטגו, דרום האי הדרומי, כשהם נחפרו בידי צוותו של הפלאונטולוג איאן פורדיך (Ewan Fordyce) מטעם אוניברסיטת אוטגו ואלה נמצאים כיום שמורים במוזיאון אוטגו שבעיר דנידין. הסוג תואר ב-2006 בידי פורדיך ואנשיו והוא נחשב לקרוב לירחוניים ואחד מהגדולים שבבני קבוצתו. דג זה היה דומה מעט לירחוני מלכותי, החי כיום והיה גדול בהרבה. מעריכים לפי ממצאי חוליות בקוטר 90 מ"מ שאורכו השלם של פרט שנמצא הגיע לאורך 4 מטרים, מה שהופך אותו לכבד בהרבה מהמין ירחוני מלכותי, הכבד שבלמפיריים החיים שמגיע לאורך 2 מטרים ומשקל של 270 ק"ג. מבנה הסנפירים שלו רמז שחי בצורה דומה וכמותו היה אוכל פלנקטון או דיונונים החי בים הפתוח. מדיה וקבצים בנושא מגלמפריס בוויקישיתוף
פיליפ אוטלה

פיליפ פורווי אוטלה (באנגלית: Philip Porwei Otele; נולד ב-15 באפריל 1999 בפורט הרקורט שבניגריה) הוא כדורגלן ניגרי המשחק בעמדת קשר הכנף בקבוצת אל-ווחדה מליגת העל של איחוד האמירויות הערביות. אוטלה החל לשחק כדורגל בקבוצה החובבנית וולביסטון מאנגליה. ב-2 במאי 2019 חתם אוטלה בז'לגיריס קובנה מליגת העל הליטאית. הוא ערך 64 הופעות ליגה במדי המועדון, בהן הבקיע 13 שערים. ב-12 בינואר 2022 חתם אוטלה ב-UTA ארד מליגת העל הרומנית. בקיץ 2023 חתם בקלוז'. בעונת 2023/2024 הבקיע 18 שערים וחלק את תואר מלך השערים של הליגה עם פלורינל קומאן. פיליפ אוטלה, באתר Transfermarkt פיליפ אוטלה, באתר Soccerway פיליפ אוטלה, באתר FootballDatabase.eu Bogdan Savin, Nigerianul Otele a debutat la UTA! Cum a evoluat în primul meci pentru echipa din Arad + Primele declarații, Prosport, ‏2022-02-05 (ברומנית) AGERPRES, Fotbal: UTA l-a transferat pe mijlocaşul nigerian Philip Otele, www.agerpres.ro (ברומנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיליפ אוטלה".
אורלי ליבל

אורלי ליבל (באנגלית: Orly Lobel) היא פרופסור למשפטים, וחברת סגל באוניברסיטת סן דייגו, קליפורניה. שירתה בצה"ל כקצינה באגף המודיעין. בשנת 1998 קיבלה תואר ראשון במשפטים מאוניברסיטת תל אביב. בשנת 2000 קיבלה תואר שני במשפטים ובשנת 2006 קיבלה תואר דוקטור למשפטים, שניהם מבית הספר למשפטים באוניברסיטת הרווארד. בשנים 1998–1999 שימשה כעוזרת משפטית לפרופ' יצחק זמיר בעת שכיהן כשופט בבית המשפט העליון. בשנים 2001–2005 נמנתה עם סגל אוניברסיטת הרווארד, במרכז לאתיקה על שם אדמונד ולילי ספרא (אנ'), בבית הספר קנדי לממשל באוניברסיטת הרווארד, ובמרכז וות'רהד לעניינים בין-לאומיים. בשנים 2004–2005 הייתה מרצה אורח באוניברסיטת ייל. משנת 2009 היא פרופסור למשפטים בבית הספר למשפטים של אוניברסיטת קליפורניה בסן דייגו. היא פרופסור ונמנית עם מייסדי הפקולטה במרכז לשווקים ולקניין רוחני בבית הספר למשפטים באוניברסיטת סן דייגו. בשנים 2011–2012 הייתה פרופסור אורח בפקולטה למשפטים של אוניברסיטת תל אביב. משמשת "יועצת מדיניות אקדמית" בנושא בטיחות ואמון לחברת Fiverr. ספרהּ The Equality Machine: Harnessing Digital Technology for a Brighter, More Inclusive Future Hardcover נבחר לאחד מספרי השנה של האקונומיסט. ספרהּ You Don't Own Me מעובד לסדרת טלוויזיה ברשת CBS. ליבל חברה במכון האמריקאי למשפט (אנ'). ליבל נשואה לפרופסור און אמיר ואם לשלושה ילדים. היא בִּתה של תלמה ליבל ונינתו של הפרדסן זלמן יעקבזון, ממנהיגי היישוב, ובת נינתו של זלמן דוד ליבונטין, מייסד ראשון לציון ובנק אנגלו-פלשתינה (לימים בנק לאומי) ומנהלו הראשון. אורלי ליבל, יובל פלדמן, דיני עבודה (עורך: אוריאל פרוקצ'ה), הוצאת שריגים-ליאון, 2012. Talent Wants to Be Free: Why We Should Learn to Love Leaks, Raids, and Free Riding (Yale University Press) Encyclopedia of Labor and Employment Law and Economics (Edward Elgar Publishing, 2009), Co-Editor. The Equality Machine: Harnessing Digital Technology for a Brighter, More Inclusive Future Hardcover, PublicAffairs, 2022 תורגם לעברית: מכונת השוויון - בינה מלאכותית למען עתיד טוב יותר לכולנו, ידיעות ספרים, 2024. אתר האינטרנט הרשמי של אורלי ליבל אורלי ליבל, ברשת החברתית אקס (טוויטר) אורלי ליבל, ברשת החברתית אינסטגרם אורלי ליבל, ברשת החברתית LinkedIn אורלי ליבל, באתר גוגל סקולר אורלי ליבל, באתר SSRN אורלי ליבל, באתר אוניברסיטת קליפורניה בסן דייגו Orly Lobel CV, University of San Diego הספרים של אורלי ליבל, באתר "סימניה" דפנה מאור, "יש לי שלוש בנות, האמצעית היא ביונית": הפרופסורית שרוצה שנירפא מהחרדה מבינה מלאכותית, באתר TheMarker‏, 6 בינואר 2023 אורי פסובסקי, ‏החוקרת שהולכת נגד הזרם: "שימו לב מי האנשים שמזהירים מסכנות ה-AI - אילון מאסק וסם אלטמן", באתר גלובס, 29 ביוני 2023 דניאלה גינזבורג, הצד האנושי של ה-AI: "צריך לחשוב רציונלית על בינה מלאכותית", באתר ynet, 7 באוקטובר 2024 Orly Lobel, University of San Diego
דנגו וואטרה

דנגו אבובכר פייסל וואטרה (בצרפתית: Dango Aboubacar Faissal Ouattara; נולד ב-11 בפברואר 2002 בוואגאדוגו שבבורקינה פאסו) הוא כדורגלן בורקינאי המשחק בעמדת קשר הכנף בקבוצת בורנמות' מהפרמייר ליג ונבחרת בורקינה פאסו. וואטרה החל את הקריירה המקצוענית שלו במז'סטיק מליגת העל הבורקינאית. בשנת 2020 הצטרף לקבוצת המילואים של לוריאן. ב-20 במאי 2021 חתם על חוזה מקצועני ראשון במועדון. ב-8 באוגוסט ערך את הופעת הבכורה שלו במועדון, בתיקו 1-1 נגד סנט אטיין במסגרת המחזור הראשון בליגת העל הצרפתית לעונת 2020/21. ב-20 באפריל 2022 הבקיע את שער הבכורה שלו במועדון, בניצחון 0–1 על מץ במסגרת המחזור ה-33 בליגה. ב-19 בינואר 2023 חתם וואטרה על חוזה לחמש שנים (עד ה-30 ביוני 2028) בבורנמות' מהפרמייר ליג. ב-15 באפריל באותה השנה כבש את שערו הראשון בקבוצה מול טוטנהאם באצטדיון טוטנהאם הוטספר, שער זה היה לבסוף שער הניצחון של קבוצתו (המשחק הסתיים בניצחון 2-3). ב-30 בדצמבר 2021 ערך וואטרה את הופעת הבכורה שלו בנבחרת בורקינה פאסו, בתיקו 0-0 נגד נבחרת מאוריטניה במשחק ידידות. הוא היה חלק מסגל הנבחרת לטורניר גביע אפריקה לאומות 2021 בשנת 2022, וערך שלוש הופעות בטורניר. ב-29 בינואר 2022 הבקיע את שער הבכורה שלו בנבחרת, בניצחון 0–1 על נבחרת תוניסיה במסגרת שלב רבע הגמר של הטורניר. נכלל בסגל נבחרת בורקינה פאסו לטורניר גביע אפריקה לאומות 2023. דנגו וואטרה, ברשת החברתית אינסטגרם דנגו וואטרה, באתר Transfermarkt דנגו וואטרה, באתר Soccerway דנגו וואטרה, באתר BDFutbol דנגו וואטרה, באתר WorldFootball.net דנגו וואטרה, באתר National Football Teams דנגו וואטרה, באתר FootballDatabase.eu דנגו וואטרה, באתר ESPN Dango Ouattara signe son premier contrat professionnel באתר הרשמי של לוריאן, 20 במאי 2021 (בצרפתית) Burkina Faso announce 27-man TotalEnergies AFCON squad באתר קונפדרציית הכדורגל של אפריקה, 22 בדצמבר 2023 (באנגלית)
קרב דונבאס (2022)

קרב דונבאס (באוקראינית: Битва за Донбас) הוא עימות צבאי מתמשך המהווה חלק ממלחמת אוקראינה-רוסיה שהחלה ב-24 בפברואר 2022. העימות החל ב-18 באפריל 2022 והוא מתנהל בין הכוחות המזוינים של הפדרציה הרוסית והכוחות המזוינים של אוקראינה באזור דונבאס. אנליסטים צבאיים רבים טוענים כי הקרב הוא חלק משלב אסטרטגי רוסי לפלישה למדינת אוקראינה. המטרה של הרוסים בקרב, היא להקיף את חיילי דונבאס מכל צד, ולאחר מכן לספח את כל מחוזות דונצק ולוהנסק למדינות הרפובליקה העממית של דונצק והרפובליקה העממית של לוהנסק, שנתמכות על ידי רוסיה. רבים משווים את העימות הזה לקרב קורסק. עד 23 ביוני 2022, פקידים רוסים טענו כי הם שולטים ב-55% מדונצק. עד 3 ביולי, רוסיה טענה כי היא שולטת בכל אזור לוהנסק, באותה התקופה הרוסים שלטו גם בערים מריופול, סוורודונצק, ליסיצ'נסק, רוביז'נה, ועוד ערים רבים אחרים. ב-19 בספטמבר, הצלחה אוקראינה לכבוש מחדש את בילוהוריבקה, כפר קרוב לליסיצ'נסק במחוז לוהנסק. על פי הנתונים האוקראינים, למעלה מ-15,680 חיילים מתו בקרב. למעלה מ-5,000 אזרחים מתו ולמעלה מ-5,000 גם נפצעו. Illia Ponomarenko, EXPLAINER: What to expect from the Battle of Donbas, Russia’s new offensive, The Kyiv Independent, ‏2022-04-21 Battle of Donbas begins: Why Russia has turned its attention to east of Ukraine, Firstpost, ‏2022-04-20 (באנגלית) Битва за Донбасс началась, ничего украинского не отдадим — Зеленский, hromadske.ua, ‏2022-04-18 (ברוסית) Зеленский: Битва за Донбасс началась, генералы РФ действуют осторожнее, Украинская правда (ברוסית) Російські війська розпочали битву за Донбас – Зеленський, Радіо Свобода (באוקראינית) Ukraine conflict: Russia begins Donbas offensive, Janes.com (באנגלית) Holly Ellyatt, Russia and Ukraine's battle for Donbas could decide the war — and it could go either way, CNBC (באנגלית) "Donbas: Why Russia is trying to capture eastern Ukraine". BBC News (באנגלית בריטית). 2022-04-01. נבדק ב-2023-01-06. Курська дуга або Битва за Донбас, realist.online (באוקראינית) Frank Ledwidge, Ukraine: the battle for Donbas will be protracted and bloody – military expert, The Conversation (באנגלית) IANS, Ukrainian forces now control nearly 45% of Donetsk, says official, www.business-standard.com, ‏2022-06-23 (באנגלית) Russia Claims It Has 97% Control of Ukraine’s Luhansk Province, VOA (באנגלית) Russia says first phase of Ukraine operation mostly complete, focus now on Donbass, finance.yahoo.com (באנגלית אמריקאית) Шойгу доложил Путину о взятии под контроль территории ЛНР, www.kommersant.ru, ‏2022-07-03 (ברוסית) Hopkins, Valerie; Nechepurenko, Ivan; Santora, Marc (2022-05-16). "The Ukrainian authorities declare an end to the combat mission in Mariupol after weeks of Russian siege". The New York Times (באנגלית אמריקאית). ISSN 0362-4331. נבדק ב-2023-01-06. "Ukraine war: Kyiv orders forces to withdraw from Severodonetsk". BBC News (באנגלית בריטית). 2022-06-24. נבדק ב-2023-01-06. Institute for the Study of War, Institute for the Study of War (באנגלית) אדיתי סנגל, הלן רגן, ג'ורג' רמזי, ליאן קולירין, חנה סרטיינג' ואדריאן ווגט, Ukrainian forces lose foothold in eastern town, CNN, ‏2022-05-13 (באנגלית) Russia no longer has full control of Luhansk region after Ukraine captures village, the Guardian, ‏2022-09-19 (באנגלית)
Nobody to Love

"Nobody to Love" הוא שיר של הצמד המוזיקלי הבריטי, סיגמא. השיר, שיצא על ידי חברות התקליטים 3 ביט רקורדס ואול אראונד דה וורלד פרודקשנס ב-24 בינואר 2014, היה רמיקס בוטלג לשיר "Bound 2" של קניה וסט וצ'ארלי וילסון (אנ'). מאוחר יותר, נודע ב-6 באפריל 2014 כי השיר יהיה הסינגל השני מתוך אלבום האולפן הראשון של הצמד, Life. נכון לינואר 2023, השיר הושמע למעלה מ-163 מיליון פעמים בספוטיפיי, ולמעלה מ-573 אלף פעמים ביוטיוב. מידע על היצירה "Nobody to Love" באתר מיוזיק בריינז מידע על הסינגל "Nobody to Love" באתר מיוזיק בריינז סרטון השיר "Nobody to Love" באתר יוטיוב מידע על השיר "Nobody to Love" באתר ספוטיפיי Nobody To Love, 2014-09-02, ארכיון מ-2021-02-25, נבדק ב-2023-01-06 Sigma - Nobody To Love, ארכיון מ-2020-11-03, נבדק ב-2023-01-06 "iTunes - Music - Nobody to Love - Single by Sigma". iTunes Store. 2014-04-06. ארכיון מ-2014-08-15. נבדק ב-2014-08-22. "iTunes - Music - Nobody to Love - Single by Sigma". iTunes Store. ארכיון מ-2017-02-06. נבדק ב-2014-04-17. "iTunes - Music - Nobody To Love - Single by Sigma". iTunes Store. 2014-08-12. ארכיון מ-2014-09-07. נבדק ב-2014-08-22.
חסינות פרלמנטרית

חסינות פרלמנטרית היא חסינות הניתנת לחברי גופים מחוקקים, כדי להגן עליהם מרדיפות או הפרעות שרירותיות, מצד הרשות המבצעת, במהלך עבודתם הפרלמנטרית. הצורך בחסינות זו נוצר, כשהרשות המבצעת במדינות שונות ניסתה להשתיק/להפריע לפעילותם של חברי בתי מחוקקים. במדינות שונות ברחבי העולם נהוגים חוקים, שעל פיהם יש זכויות יתר לחברי בתי המחוקקים בתקופת כהונתם כמחוקקים. זכויות היתר ניתנות, כדי שהשלטון לא יפריע לחברי בתי המחוקקים במלאכתם, הן לא ניתנות כדי למנוע העמדה לדין של חברי בתי מחוקקים שעברו עבירות. מידת ההגנה על חברי בתי מחוקקים משתנה ממדינה למדינה ובית המחוקקים יכול ולעיתים מבטל את ההגנה על חבר בית מחוקקים מסוים. חסינות המחוקקים היא תולדה של שימוש שליטים בכלי החוק, כדי להציק, לרדוף ואף להמית מחוקקים, שלא מצאו חן בעיניהם. החסינות נועדה להגן על מחוקקים נרדפים, במיוחד מחוקקים מהאופוזיציה. במדינות דמוקרטיות, בהן השלטון יציב ונעלמו התופעות של רדיפת חברי בתי מחוקקים על ידי השלטון, קיימת מגמה של צמצום החסינות ואף ביטולה. בבריטניה, באוסטרליה, בקנדה, בהולנד ועוד מדינות אין חסינות פרלמנטרית בהליכים פליליים. לדוגמה, רישי סונאק, ראש ממשלת בריטניה, הופיע בסרטון ובו נראה נוסע במושב האחורי של מכונית ללא חגורת בטיחות ועל כן המשטרה הבריטית קנסה אותו. בצרפת, חסינותם של חברי הפרלמנט היא מסורת שתחילתה במהפכה הצרפתית, אך מקורה במנהג שנולד בבריטניה במאה הארבע עשרה. בשנת 1789, המהפכנים הצרפתים בהנהגת מיראבו, נוכח עוינותו של המלך לואי ה-16, ייסדו את עקרון חסינות הצירים הנבחרים. חסינות פרלמנטרית מתייחסת לכל ההוראות המעניקות לחברי בתי מחוקקים משטר משפטי הגורע מהחוק הרגיל ביחסיהם עם הרשות השופטת כדי לשמור על עצמאותם. הדאגה ליישב בין ההגנה הנדרשת על מימוש המנדט הפרלמנטרי לבין עקרון שוויון האזרחים בפני החוק הובילה להבחנה בין שתי קטגוריות של חסינות: אי-אחריות וחסינות כללית. אי אחריות היא חסינות מוחלטת, הגנה על חברי בתי מחוקקים מפני העמדה לדין בגין מעשים הקשורים למימוש המנדט שלהם. אי אחריות מכסה את כל הפעולות של הפונקציה הפרלמנטרית: התערבויות והצבעות, הצעות חקיקה, תיקונים, דוחות או דעות, שאלות, פעולות שבוצעו במסגרת משימה שהוטלה עליהם על ידי הגופים הפרלמנטריים. יש מקרים של חברי בית מחוקקים החשודים בעבירות, שאין להן כל קשר עם פעילותם הפרלמנטרית. יש גם מקרים של חברי בתי מחוקקים החשודים בעבירות, שביצעו לפני בחירתם לבית המחוקקים - במקרים כאלה ניצב סימן שאלה על הצדקת חסינותם הפרלמנטרית ואם מוצדק מוסרית לאפשר להם לחמוק ממתן הדין. במדינות בהן נהוגה חסינות פרלמנטרית, נקבעו גם מנגנונים להסרתה במקרים מסוימים. המנגנונים שונים ממדינה למדינה, לרוב מדובר בהחלטה של בית המחוקקים בו חבר אותו אדם, אך יש מדינות בהן הגוף המחליט הוא אחר וזאת מתוך הנחה שחברי בית המחוקקים עלולים לא להחליט בצורה אובייקטיבית. חוק חסינות חברי הכנסת, זכויותיהם וחובותיהם שני פנים לחסינות הפרלמנטרית, המכון הישראלי לדמוקרטיה תמיד אזרחות, אתר המרכז לטכנולוגיה חינוכית מבקשת החסינות ועד ההעמדה לדין: ההליך שיקבע מתי יישפט נתניהו, וואלה התייחסות לבקשתו של ראש הממשלה לקבל חסינות חסינות בהשוואה בינלאומית ראש ממשלת בריטניה נקנס על ידי המשטרה כי לא חגר חגורת בטיחות